钦定古今图书集成/明伦汇编/交谊典/第013卷 > 《思贤赋》丘迟
## 钦定古今图书集成/明伦汇编/交谊典/第013卷 > 《思贤赋》丘迟

岂顾问哉相然，信死斯则。结深念于抚翼，跂雄飞而
但起。知我于财利之间，何足多于鲍子；目击而道存，
至味其如水；未见其人，吾闻其理矣。夫子长之托意，
甘执鞭于异世；在慈明之慕义，聊惭驭而追税。况至
德之可师，无兼裘以共敝；有乐安之任子，伟群才而
称杰。备百行之高致，该九流之洪艺，谅可杂而非染，
“迹每同而常别。墙易入而难窥，关无键而有闭。思若
神而泉涌，翰如云而积袂。沈潜于怀抱之间，萧散于
天人之际。日下愧其未双，《关西》惭于上哲。纷吾既有
此固陋，荷君子之渥惠。尘非府而分深，叶未移而好
结。寻宿草之宴处，历三纪于兹日。性有同于杞梓，心
获变于丹漆。文何属而不辨？理何疑”而匪质。问不休
而钟扣，答无穷而座谧。